Document ID: 32011R0360

REGULAMENTUL DE PUNERE ÎN APLICARE (UE) NR. 360/2011 AL CONSILIULUI
din 12 aprilie 2011
privind punerea în aplicare a articolului 16 alineatele (1) și (2) din Regulamentul (UE) nr. 204/2011 privind măsuri restrictive având în vedere situația din Libia
CONSILIUL UNIUNII EUROPENE,
având în vedere Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (1), în special articolul 16 alineatele (1) și (2),
întrucât:
(1)
La 2 martie 2011, Consiliul a adoptat Regulamentul (UE) nr. 204/2011 privind măsuri restrictive având în vedere situația din Libia.
(2)
Având în vedere gravitatea situației din Libia, ar trebui incluse și alte persoane și entități în lista persoanelor și entităților care fac obiectul măsurilor restrictive prevăzută în anexa III la Regulamentul (UE) nr. 204/2011.
(3)
De asemenea, o persoană ar trebui să fie eliminată de pe lista din anexa III, iar informațiile referitoare la anumite persoane și entități care figurează pe listele din anexele II și III la respectivul regulament ar trebui actualizate,
ADOPTĂ PREZENTUL REGULAMENT:
Articolul 1
Anexele II și III la Regulamentul (UE) nr. 204/2011 se înlocuiesc cu textul prevăzut în anexele I și respectiv II la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 12 aprilie 2011.

Labels: 18
5
11